DELTA วิ่ง 2% ลุ้นกำไรครึ่งหลังโตเด่น รับภาคการผลิตสหรัฐฟื้น หนุนยอดส่งออกกระเตื้อง
DELTA วิ่ง 2% ลุ้นกำไรครึ่งหลังโตเด่น รับภาคการผลิตสหรัฐฟื้น หนุนยอดส่งออกกระเตื้อง
DELTA วิ่ง 2% ลุ้นกำไรครึ่งหลังโตเด่น รับภาคการผลิตสหรัฐฟื้น หนุนยอดส่งออกกระเตื้อง
2 ก.ย. 2563

ผู้สื่อข่าวรายงานว่า ราคาหุ้นบริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 11.45 น. อยู่ที่ระดับ 121.50 บาท ปรับตัวขึ้น 2.50 บาท หรือ 2.10% ด้วยมูลค่าการซื้อขาย 314.38 ล้านบาท
โดย บล.เมย์แบงก์ กิมเอ็ง (ประเทศไทย) ระบุว่า ดัชนีชี้นำเศรษฐกิจภาคการผลิต ISM Manufacturing PMI เดือน ส.ค. ของสหรัฐฯขยายตัวสู่ระดับ 56 เพิ่มขึ้นเป็นเดือนที่ 4 ติดต่อกัน และดีกว่าที่ตลาดคาดการณ์ไว้ที่ 54.5 ส่งผลบวกต่อหุ้นกลุ่มอิเล็คโทรนิกส์ หนึ่งในอุตสาหกรรมที่ฟื้นตัวอย่างโดดเด่นทั่วโลก เป็นบวกต่อบริษัทอิเล็คโทรนิกส์ไทย ที่อยู่ใน Supply Chain นอกเหนือจากกลุ่มสินค้าโภคภัณฑ์ และกลุ่มขนส่ง
ทั้งนี้ แนะนำหุ้นบมจ.เดลต้า อีเลคโทรนิคส์ (ประเทศไทย) (DELTA) เพราะมองว่าแนวโน้มกำไรครึ่งปีหลังยังโดดเด่น ตลาดรถยนต์ต่างประเทศฟื้นตัว หนุนธุรกิจ Fan และตัวจ่ายพลังงานของรถยนต์ EV ฟื้น ช่วยชดเชยรายได้จากธุรกิจผลิตภัณฑ์เกี่ยวกับการจัดเก็บข้อมูล Cloud storage และ Data Center ที่เริ่มทรงตัวหลังยอดสั่งซื้อสูงในครึ่งปีแรก
 
 
 